# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 1/2016

# zo zasadnutia Kolégia rektora STU zo dňa 13. 01. 2016

**PRÍTOMNÍ: podľa prezenčnej listiny**

**PROGRAM:**

1. Príprava rozpisu dotácie STU na rok 2016 (R. Redhammer)
2. Harmonogram rokovaní na II. akademický polrok 2015-2016 (R. Redhammer)
3. Harmonogramu akademického roka 2016/2017 (Š. Stanko)
4. Počty študentov STU v akademickom roku 2015/2016 (Š. Stanko)
5. Príprava internetových stránok fakúlt v novom redizajne (M. Peciar)
6. Harmonogram vypracovania Výročnej správy o činnosti STU za rok 2015 (M. Peciar)
7. Koncepcia ubytovania zamestnancov STU v ŠD Akademik (D. Faktor)

*Prizvaný: Ing. Hulík*

1. Rôzne

A. Zvýšenie motivácie a úspešnosti pracovísk a pracovníkov v medzinárodných

 projektových výzvach (S. Biskupič)

B. Ďalšie smerovanie univerzity – námety (príspevky p. dekaniek a p. dekanov)

**PREDLOŽENÉ MATERIÁLY:**

1. Príprava rozpisu dotácie STU na rok 2016
2. Harmonogram rokovaní na II. akademický polrok 2015-2016
3. Harmonogramu akademického roka 2016/2017
4. Počty študentov STU v akademickom roku 2015/2016
5. Príprava internetových stránok fakúlt v novom redizajne
6. Harmonogram vypracovania Výročnej správy o činnosti STU za rok 2015
7. Koncepcia ubytovania zamestnancov STU v ŠD Akademik

*Prizvaný: Ing. Hulík*

1. Rôzne

A. Zvýšenie motivácie a úspešnosti pracovísk a pracovníkov v medzinárodných

 projektových výzvach

V úvode rokovania rektor privítal po vianočných sviatkoch prítomných na prvom - novoročnom zasadnutí kolégia rektora a poprial všetkým pevné zdravie, pohodu a veľa spoločných pracovných úspechov.

**K BODU 1: Príprava rozpisu dotácie STU na rok 2016**

Materiál uviedol rektor.

Dokument sumarizuje porovnanie celkovej dotácie STU na rok 2016 s minulým rokom,

návrh téz rozpisu dotácie a návrh harmonogramu schvaľovania rozpisu dotácie.

Z diskusie:

V rámci krátkej diskusie rektor informoval prítomných, že konkretizácia položiek bude

predložená na ďalšie zasadnutie Kolégia rektora STU a následne na zasadnutie

Akademického senátu STU vo februári.

Dekan Hučko sa informoval, či je v rozpočte univerzity zohľadnené povinné 4%-né

navýšenie tarifných platov. Podľa vyjadrenia rektora a kvestora toto navýšenie zohľadnené

nie je, tzn. reálny rozpočet bude nižší o 4%, ale s prísľubom jeho celkového navýšenia o 5%.

**UZNESENIE: 1.1/2016-KR**

Kolégium rektora STU prerokovalo prípravu rozpisu dotácie STU na rok 2016 a súhlasí

s tézami rozpisu dotácie STU na rok 2016 a s harmonogramom jej schvaľovania.

**K BODU 2: Harmonogram rokovaní na II. akademický polrok 2015-2016**

Materiál uviedol rektor.

Plán rokovaní grémií STU je predkladaný na pravidelnej báze každý polrok.

**UZNESENIE: 1.2/2016-KR**

Kolégium rektora STU prerokovalo Harmonogram rokovaní na II. akademický polrok 2015-2016 bez pripomienok.

**K BODU 3: Harmonogramu akademického roka 2016/2017**

Materiál uviedol prorektor Stanko.

Materiál bol v zmysle čl. 8 bod 3 Študijného poriadku STU schválený na porade prorektora

a prodekanov pre vzdelávanie dňa 7.12.2015 a na zasadnutí Vedenia STU dňa 16.12.2015.

Z diskusie:

V rámci diskusie sa členovia kolégia rektora dohodli:

1. zvýšiť počet dní prázdnin o jeden deň, 18.11.2016

2. skrátiť skúšobné obdobie o jeden deň, 22.12.2016, tzn. skúšobné obdobie začne pred vianočnými prázdninami dňa 23.12.2016

3. predĺžiť počet dní výučby o jeden deň, 13.04.2016, tzn. prázdniny budú skrátené, v intervale 14.04.2016 – 18.04.2016

**UZNESENIE: 1.3/2016-KR**

Kolégium rektora STU schvaľuje harmonogram akademického roka 2016/2017 s pripomienkami.

**K BODU 4: Počty študentov STU v akademickom roku 2015/2016**

Materiál uviedol prorektor Stanko.

Materiál bol predložený ako podklad pre štatistické výkazy Škol (MŠVVŠ SR) V 11 01 spracovávané Centrom vedecko-technických informácií SR k 31.10.2015 a prerokovaný na zasadnutí Vedenia STU dňa 16.12.2015.

Z diskusie:

Počty študentov medziročne značne klesajú, oproti roku 2010 má STU cca o 4 000 študentov

menej. Pre väčšinu prítomných je uvedený stav alarmujúci a je potrebné vyvíjať

maximálnu snahu stav zmeniť.

Dekanka Bieliková uviedla, že na FIIT STU majú paralelné bakalárske štúdium v dĺžke 3

a 4 rokov. Podľa jej vyjadrenia je to výborný spôsob ako študentom pomôcť v náročnom

štúdiu a následnom zaradení.

Ing. Beňo prezentoval námety študentov na zlepšenie systému výučby, napr.:

* e-learningom
	+ nahrávanie prednášok „on-line“
	+ didaktická technika a jej využívanie
* prezentácia univerzity na stredných školách (nielen pre študentov, ale aj pre učiteľov)

Podľa jeho názoru excelentní študenti odchádzajú študovať do Čiech, lebo:

* naši študenti sa učia veľa zbytočností a na niektorých predmetoch nemusia vyvíjať žiadnu snahu (je potrebné nastaviť primeranú záťaž, nie extrém)
* kreditový systém – každý študent by bol rád, keby si mohol vybrať a vyskladať niektoré predmety sám
* štúdiuma celkovýživot v Čechách je lacnejší
* stav budov (školy a internáty) je neporovnateľne kvalitnejší
* na veľtrhoch sú k dispozícii vždy nové a aktuálne letáky, ktoré sú atraktívne nielen samotným nápisom, ale aj obsiahnutými informáciami

Predseda AS STU, prof. Híveš, podporil myšlienku náboru žiakov na stredných školách, ako aj prípravu podkladov, kurzov a seminárov pre samotných učiteľov, ktorí vítajú bližší kontakt s vysokými školami. Aktuality a novinky by radi prezentovali svojim žiakom.

Dekan Peterka upozornil na skutočnosť, že na SjF TUKE akreditovali 5-ročné študijné programy.

**UZNESENIE: 1.4/** **2016-KR**

Kolégium rektora STU berie na vedomie informáciu o počtoch študentov STU

v akademickom roku 2015/2016.

**K BODU 5: Príprava internetových stránok fakúlt v novom redizajne**

Materiál uviedol prorektor Peciar.

Dokument bol predložený v súvislosti s realizáciou redizajnu fakultných internetových

stránok.

Z diskusie:

V rámci diskusie sa Ing. Beňo informoval, či existujú výstupy z používania novej stránky a či

z toho vyplynuli námety na zlepšenie.

Dekanka Bieliková informovala, žeby radi zasiahli do štruktúry stránky a v tejto súvislosti sa

zaujímala, na základe čoho vznikla štruktúra novej web stránky a ako je fixovaná.

Prorektor Peciar na podnety prítomných odporučil v uvedenej záležitosti osobitné

stretnutie s Ing. Mokošovou a Ing. Svrčkom, ktorí majú k dispozícii kompletné informácie a sú

schopní počas procesu nasadzovania novej stránky robiť skúšobné testy a pomôcť

s prípadnými námetmi na zmenu.

**UZNESENIE: 1.5/2016-KR**

Kolégium rektora STU prerokovalo a súhlasí s realizáciou redizajnu fakultných

internetových stránok s pripomienkami.

**K BODU 6: Harmonogram vypracovania Výročnej správy o činnosti STU za rok 2015**

Materiál uviedol prorektor Peciar.

Návrh harmonogramu vypracovania Výročnej správy o činnosti STU za rok 2015 vychádza

z termínov stanovených Smernicou č. 46/2011 MŠVVaŠ a z nadväznosti termínov

schváleného harmonogramu rokovaní grémií STU na II. akademický polrok 2015/2016.

**UZNESENIE: 1.6/2016-KR**

Kolégium rektora STU prerokovalo Harmonogram vypracovania Výročnej správy o

činnosti STU za rok 2015 bez pripomienok.

**K BODU 7: Koncepcia ubytovania zamestnancov STU v ŠD Akademik.**

Materiál uviedol kvestor. Prizvaný: Ing. Hulík.

Dokument bol predložený z dôvodu neúmerného počtu žiadostí o udelenie výnimky zo

Smernice rektora č. 9/2014-SR „Zásady ubytovania neštudujúcich v ubytovacích zariadeniach

STU“ a neefektívnosti vo využívaní lôžkovej kapacity v ŠD Akademik.

Z diskusie:

V rámci diskusie sa väčšina prítomných priklonila k možnosti rozšíriť skupinu ubytovaných,

napr. aj pre zahraničných stážistov, prednášateľov, asistentov a zmeniť filozofiu v prospech

STU, t.j. obmedziť vekovú hranicu a dĺžku pobytu, zvýšiť cenu ubytovania podľa aktuálnych

požiadaviek trhu a nastaviť presnejšie pravidlá.

Ing. Beňo súhlasil s návrhom ubytovania pre doktorandov a postdoktorandov.

**UZNESENIE: 1.7/2016-KR**

Kolégium rektora STU prerokovalo koncepciu ubytovania zamestnancov STU v ŠD Akademik

s pripomienkami.

**ÚLOHA: 1.1/2016-KR**

Kolégium rektora STU žiada o zaslanie písomných pripomienok k materiálu „Koncepcia ubytovania zamestnancov STU v ŠD Akademik“ kvestorovi a riaditeľovi ŠDaJ STU.

Z: členovia KR STU

T: 20.01.2016

**K BODU 8: Rôzne**

**K BODU 8/A: Rôzne/Zvýšenie motivácie a úspešnosti pracovísk a pracovníkov v medzinárodných projektových výzvach**

Prorektor Biskupič informoval o stave a aktuálnom vývoji podaných projektov H2020.

Prorektor Moravčík upozornil na skutočnosť, že predložený prehľad nie je finálny stav, keďže

nie všetky projekty boli už vyhodnotené.

Rektor zdôraznil, že je potrebné sa viac angažovať a vyvíjať iniciatívu v projektoch

medzinárodnej spolupráce a zamyslieť sa nad krokmi, ktoré sú nevyhnutné pre podanie

takýchto projektov v niekoľkonásobnom množstve. V tejto súvislosti navrhol diskutovať na

túto tému vo voľnejšej atmosfére a v užšom kruhu, napr. na výjazdovom zasadnutí kolégia

rektora.

**UZNESENIE: 1.8A/2016-KR**

Kolégium rektora STU berie na vedomie informáciu ohľadom  stavu podaných projektov

H2020 a zvýšenia motivácie a úspešnosti pracovísk a pracovníkov v medzinárodných

projektových výzvach.

**K BODU 8/B: Rôzne/Ďalšie smerovanie univerzity – námety**

Rektor ústne vyzval prítomných predložiť námety a podnety na ďalšie smerovanie

univerzity, ktoré budú taktiež predmetom výjazdového zasadnutia kolégia rektora.

Termín a miesto bude včas oznámený.

**UZNESENIE: 1.8B/2016-KR**

Kolégium rektora STU berie na vedomie ústnu informáciu rektora k ďalšiemu smerovaniu

STU.

**INFORMÁCIE A OZNAMY:**

Rektor

* informoval, že projekt UVP je ukončený a všetky záväzky za rok 2015 boli splnené
* oboznámil prítomných o príprave investičného rozvojového plánu, ktorý bude predložený na rokovanie Kolégia rektora STU
* informoval o personálnej zmene na Investičnom oddelení STU, ktorého vedúcim bol s účinnosťou od 01.01.2016 poverený Ing. Benka
* informoval o záujme vrcholových predstaviteľov štátu riešiť problémy školstva,
	+ v nadväznosti na uvedené vyzval prítomných, aby zaslali svoje námety na možné zmeny v systéme fungovania školstva
	+ je plánované stretnutie s prezidentom SR a ministrom ŠVaŠ SR

Prorektor Peciar

* informoval prítomných o možnosti obnovenia výročných správ „Annual report“ v angličtine
	+ v tejto súvislosti požiadal o vyjadrenia dekaniek a dekanov
* požiadal dekanov o reakciu k zasielaniu denného monitoringu
* Reprezentačný ples STU
	+ oboznámil prítomných o aktuálnom stave obsadenosti stolov, upozornil na absenciu študentov a pracovníkov z FCHPT a študentov MTF STU

Prorektor Stanko

* informoval, že smernica rektora o odborových komisiách doktorandských študijných programov je stále platná
* informoval o nadchádzajúcej návšteve zástupcov Bilgi University, Turecko
(20. – 22.01.2016) a požiadal dekanov o súčinnosť pri organizovaní návštev na fakultách (prioritne FIIT a FEI STU)

Prorektor Biskupič

* informoval o došlej faktúre z ESEIA, členský poplatok pre STU je vo výške
3 000€
	+ v uvedenom združení participujú tri fakulty, ktoré sa majú vyjadriť, či plánujú byť členmi združenia aj naďalej
	+ faktúru je potrebné uhradiť do 31.01.2016

UOO

* zástupkyňa UOO informovala o doručení návrhu Kolektívnej zmluvy na rok 2016
* pozvala prítomných na konferenciu UOO, ktorá sa uskutoční dňa 09.02.2016 na FEI STU

Dekan Oravec

* upozornil, že k riešeniu odborových komisií je potrebné dohodnúť spoločný návrh

Dekanka Vitková

* informovala sa o možnom personálnom zabezpečení v rámci útvaru UVP na fakulte
* oboznámila prítomných o pripravovaných oslavách 40. výročia založenia fakulty a 70. výročia začiatku výučby architektúry na STU, pri tejto príležitosti by radi udelili titul Dr.h.c.

Dekan Peterka

* informoval prítomných o oslavách 30. výročia založenia fakulty, pri tejto príležitosti by radi udelili titul Dr.h.c.
* zaujímal sa o možnosti elektronického podpisu na STU

Kvestor

* oznámil prítomným, že s účinnosťou od 18.04.2016 bude v platnosti nový zákon o verejnom obstarávaní
	+ v nadväznosti na uvedené bude aktualizovaná aj vnútorná legislatíva univerzity

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február**  | 10.02.2016 | KR STU | 09:00 |  |
|  | 15.02.2016 | PAS STU | 14:00 |  |
|  | 29.02.2016 | AS STU | 14:00 |  |
|  |  |  |  |  |

Zapísala: Zápisnicu overil:

Erika Jevčáková prof. Ing. Marián Peciar, PhD.

14.01.2016 15.01.2016